CELEX: 62010CN0432
Language: bg
Date: 2010-08-26 00:00:00
Title: Дело C-432/10: Преюдициално запитване, отправено от Rechtbank van eerste aanleg te Antwerpen (Белгия) на 26 август 2010 г. — Ministerie van Financiën и Openbaar Ministerie tegen Aboulkacem Chihabi и др.

6.11.2010   
            
            
               BG
            
            
               Официален вестник на Европейския съюз
            
            
               C 301/15
            
         Преюдициално запитване, отправено от Rechtbank van eerste aanleg te Antwerpen (Белгия) на 26 август 2010 г. — Ministerie van Financiën и Openbaar Ministerie tegen Aboulkacem Chihabi и др.
   (Дело C-432/10)
   ()
   2010/C 301/23
   Език на производството: нидерландски
   
      Запитваща юрисдикция
   
   Rechtbank van eerste aanleg te Antwerpen
   
      Страни в главното производство
   
   
      Ищец: Ministerie van Financiën, Openbaar Ministerie
   
      Ответник: Aboulkacem Chihabi и др.
   
      Преюдициални въпроси
   
   
               а)
            
            
               По член 221 от Митническия кодекс на Общността
               
                           1.
                        
                        
                           Следва ли член 221, параграфи 1 и 3 от Митническия кодекс на Общността (приет с Регламент [ЕИО] № 2913 (1) на Съвета [ОВ L 302]) във версията им преди изменението с член 1, параграф 17 от Регламент (ЕО) № 2700/2000 (2) на Европейския парламент и на Съвета от 16 ноември 2000 година (ОВ L 311) да се разбира в смисъл, че документ, в който размерът на сборовете е упоменат и за който митническите органи са уведомили длъжника, да се разглежда като уведомяване на длъжника за размера на сборовете по смисъла на член 221, параграфи 1 и 3 от Митническия кодекс само тогава, когато размерът на сборовете е взет под отчет от митническите органи (т.е. регистриран е в счетоводните книги или върху какъвто и да е друг носител, изпълняващ тази функция) преди посредством гореспоменатия документ за него да се уведоми длъжникът?
                        
                     
                           2.
                        
                        
                           Нарушението на член 221, параграф 1 от Митническия кодекс (Регламент [ЕИО] № 2913), според който вземането под отчет на митническото задължение трябва да предхожда уведомяването за него, така че е ясно, че уведомяването за митническото задължение (2 юли 2004 г.) е направено преди вземането под отчет (второто тримесечие на 2005 г.), води ли до отпадане на правото на администрацията за последващо събиране?
                        
                     
                           3.
                        
                        
                           Трябва ли член 221, параграф 1 от Митническия кодекс да се тълкува в смисъл, че по отношение на евентуалния длъжник не може да се направи валидно уведомяване за митническо задължение, когато не е представено доказателство за предшестващо вземане под отчет на митническото задължение?
                        
                     
                           4.
                        
                        
                           Трябва ли уведомяването на длъжника за митническо задължение по смисъла на член 221, параграф 1 от Регламент № 2913/92 на Съвета относно създаване на Митнически кодекс на Общността да се разглежда като недействително или несъществуващо без предшестващо уведомяването вземане под отчет на митническото задължение, така че митническото задължение не може да се събере от митническите органи, освен ако по-късно, след вземането под отчет на митническото задължение, се направи ново уведомяване в рамките на предвидения за това срок?
                        
                     
         
               б)
            
            
               По член 202 от Митническия кодекс на Общността
               
                           1.
                        
                        
                           Следва ли член 202, параграф 1, буква а) от Митническия кодекс да се тълкува в смисъл, че въвеждане на митническата територия на Общността на стоки, подлежащи на облагане с вносни сборове, е неправомерно единствено поради факта, че в митническия манифест по член 43 от Митническия кодекс те са посочени с погрешно описание, въпреки че:
                           
                                        
                                    
                                    
                                       член 202, параграф 1, втора алинея от Митническия кодекс препраща към членове 38-41 и член 177, второ тире от Митническия кодекс, а не към член 43 от Митническия кодекс;
                                    
                                 
                                        
                                    
                                    
                                       задължението по член 199 от Регламента за прилагане № 2454/92 относно верността на сведенията, дадени в декларацията, се отнася само до декларацията, а не и до митническия манифест,
                                    
                                 
                                        
                                    
                                    
                                       за лицето, което трябва да направи митническия манифест, е фактически и правно невъзможно да провери какви стоки се намират в контейнерите?
                                    
                                 
                     
                           2.
                        
                        
                           При утвърдителен отговор на първия въпрос: Следва ли член 202, параграф 3 от Митническия кодекс да се тълкува в смисъл, че лицето (корабният агент), което е подало митническия манифест от името и за сметка на своя възложител (параходното дружество), трябва да се разглежда като „лицето, извършило неправомерното въвеждане на стоките“ по смисъла на първото тире от тази разпоредба само поради посочването на погрешно описание в митническия манифест?
                        
                     
                           3.
                        
                        
                           При отрицателен отговор на втория въпрос: Трябва ли член 202, параграф 3 от Митническия кодекс да се тълкува в смисъл, че той не допуска национална разпоредба като член 24, параграф 2 от Общия закон за митата и акцизите, според който лицето, което е подало митнически манифест от името и за сметка на друго лице, автоматично става длъжник за митническото задължение, без засегнатото лице да има възможността да докаже, че не е участвал в неправомерното внасяне на стоката и не е знаел или не може разумно да се предположи, че е трябвало да знае, че стоката е въведена неправомерно?
                        
                     
                           4.
                        
                        
                           Следва ли член 5 от Митническия кодекс да се тълкува в смисъл, че той не допуска разпоредба като член 24, параграф 2 от Общия закон за митата и акцизите, който не позволява използването на пряко представителство, т.е. представителство от лице, което действа от името и за сметка на възложителя, тъй като при митнически манифест, в който е посочено погрешно описание, това лице автоматично става отговорно за митническото задължение?
                        
                     
                           5.
                        
                        
                           Следва ли когато е подаден митнически манифест, в който внесената стока е посочена с погрешно описание, поради което възниква митническо задължение по член 202, параграф 1 от Регламент № 2913/92 за създаване на Митнически кодекс на Общността, лицето, което е изготвило и подписало митническия манифест, било то като пряк или непряк представител на лицето, което е въвело стоката в Общността, да се разглежда като причинител на неправомерното внасяне на стоката и с това като длъжник по смисъла на член 202, параграф 3, първо тире от този регламент, когато за подаването на митническия манифест това лице се е основало само на данните, предоставени му от капитана на кораба, с който стоката е внесена в Общността, и с оглед на огромното количество контейнери на борда на кораба, които е трябвало да бъдат разтоварени в пристанището по пристигане това лице фактически не е било в състояние да провери дали съдържанието на представените на митническите органи контейнери действително съответства на предоставените му документи, въз основа на които е изготвен митническият манифест?
                        
                     
                           6.
                        
                        
                           Следва ли капитанът на кораба и корабната компания, която той представлява, да се разглеждат като причинители на неправомерното внасяне на стоката в Общността и вследствие на това като длъжници по смисъла на член 202, параграф 3, първо тире от Регламент № 2913/92 за създаване на Митнически кодекс на Общността, когато въз основа на предоставените от капитана данни неговият представител е подал митнически манифест, в който внесената стока е посочена с неправилно описание, от което съгласно член 202, параграф 1 от този Регламент е възникнало митническо задължение поради неправомерно внасяне на стоката в Общността?
                        
                     
                           7.
                        
                        
                           При отрицателен отговор на петия и/или на шестия въпрос: Може ли посочените в петия и/или шестия въпрос лица при споменатите обстоятелства да се разглеждат като длъжници по смисъла на член 202, параграф 3, второ тире от Регламент № 2913/92 за създаване на Митнически кодекс на Общността?
                        
                     
         
      (1)  Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (ОВ L 302, стр. 1; Специално издание на български език, 2007 г., глава 2, том 5, стр. 58).
   
      (2)  Регламент (ЕО) № 2700/2000 на Европейския парламент и на Съвета от 16 ноември 2000 година за изменение на Регламент (ЕИО) № 2913/92 на Съвета за установяване на Митнически кодекс на Общността (ОВ L 311, стр. 17; Специално издание на български език, 2007 г., глава 2, том 13, стр. 12).